วันนี้พูดถึงของคาวมาเยอะแล้ว มาเปลี่ยนบรรยากาศที่ของว่าง(หรืออาหารหลักสำหรับบางคน)กันบ้างดีกว่าค่ะ ฮี่ๆ เราขแนำเสนอร้านนี้เลยค่ะ ร้านวราภรณ์ แค่ชื่อก็คุ้นหูกันแล้วใช่มั๊ยล่ะ ร้านนี้เป็นร้านขายติ่มซำและซาลาเปาค่ะ ค่อนข้างมีชื่อเสียงเลยล่ะ  ร้านวราภรณ์นั้นมีหลายสาขามากๆเลยค่ะ แต่สาขาที่เราไปอุดหนุนบ่อยคือสาขาพาราไดซ์พาร์คค่ะ 

ที่สาขานี้จะเป็นร้านแบบคอร์เนอร์นะคะ ตัวร้านใช้โทนสีแดง-เขียว-เหลืองค่ะ ดูแล้วโดดเด่นพอสมควรเลยเชียว ร้านนี้จะอยู่ที่ชั้นGตรงหน้าโซนฟู๊ดคอร์ดของห้างน่ะค่ะ หาง่ายสุดดๆเลย เพราะจากหน้าห้าง เดินตรงมาเรื่อยๆก็จะเจอร้านเลยค่า

เขามีเมนูซาลาเปาให้เลือกหลากหลายเหมือนกัน แต่เราจะชอบซาลาเปาไส้ครีม หมูสับ หมูแดง และมะพร้าวอ่อนค่ะ เราชอบที่เนื้อซาลาเปาค่อนข้างนุ่ม และไส้เยอะมากจนจะล้นอยู่แล้ว อีกทั้งความหวานอร่อยกำลังดีอีกด้วย พอมันไปรวมๆกันแล้ว มันออกมาเป็นซาลาเปาที่ลงตัวมากๆค่ะ 

ร้านสาขานี้อาจขายไม่ดีเท่าที่สาขาเซ็นทรัลบางนา แต่สำหรับเรา เราว่าก็ดีค่ะ คนไม่เยอะ จะได้ไม่ต้องรอนานมาก แหะๆ แต่ในบางช่วงก็มีลูกค้าเยอะเหมือนกันนะคะ พนักงานร้านน่ารักมากค่ะ ทำงานเร็วด้วย พูดจากับลูกค้าดีด้วย นี่แหละเหตุผลที่ทไให้เราชอบมาอุดหนุนร้านสาขานี้ค่ะ ^__^ 